APSTIPRINĀTI
	 ar Kuldīgas novada Domes 
31.10.2013. sēdes lēmumu
(prot.№ 14 p.93 )

Saistošie noteikumi №. 2013/36

Par kārtību interešu, pieaugušo neformālās izglītības programmu licencēšanai un pedagogu profesionālās kvalifikācijas pilnveides A programmu saskaņošanai

Izdoti saskaņā ar ”Izglītības likuma”  
17. panta trešās daļas 16. punktu, 
46. panta piekto daļu un 47. panta trešo daļu,
02.07.2013. MK noteikumu Nr. 363 ”Noteikumi 
par pedagogiem nepieciešamo izglītību un profesionālo
kvalifikāciju un pedagogu profesionālās
kvalifikācijas pilnveides kārtību” 13. un 14. punktu

I.	Vispārīgie noteikumi

1.	Saistošie noteikumi nosaka kārtību, kādā Kuldīgas novada pašvaldība izsniedz licences interešu un pieaugušo neformālās izglītības programmu īstenošanai, kārtību, kādā tiek pārreģistrētas un anulētas licences, kā arī kārtību, kādā pašvaldība saskaņo pedagogu profesionālās kvalifikācijas pilnveides A programmas. 
2.	Licenci interešu izglītības un pieaugušo neformālās izglītības programmu īstenošanai (turpmāk tekstā- licence) (paraugs 1. pielikumā), kā arī saskaņojumu (paraugs 2. pielikumā) pedagogu profesionālās kvalifikācijas pilnveides A programmas īstenošanai (turpmāk tekstā- saskaņojums) izsniedz Kuldīgas novada Domes Izglītības komisija (turpmāk tekstā -Komisija).

II.	Licences/saskaņojuma saņemšanas kārtība

3.	Lai saņemtu licenci/ saskaņojumu, pieprasītājs- juridiska persona Komisijai iesniedz:
3.1.	pieteikumu licences/ saskaņojuma saņemšanai, kurā jānorāda pieprasītāja nosaukums, juridiskā adrese, tālruņa numurs, e-pasta adrese, kontaktpersonas vārds un uzvārds, programmas nosaukums;
3.2.	programmas oriģinālu datorrakstā valsts valodā divos eksemplāros, kas ietver: programmas mērķu formulējumu, programmas uzdevumus, programmas ilgumu stundās, plānoto rezultātu aprakstu, izglītības satura aprakstu, programmas īstenošanas plānu, programmas mērķauditoriju;
3.3.	dokumenta (apliecības vai sertifikāta) paraugu, kas izsniegts pēc sekmīgas izglītības programmas apguves;
3.4.	programmas īstenošanai nepieciešamā personāla izglītību apliecinošo dokumentu kopijas.
4.	Lai saņemtu licenci/saskaņojumu, pieprasītājs- fiziska persona Komisijai iesniedz:
4.1.	pieteikumu licences/ saskaņojuma saņemšanai, kurā jānorāda vārds, uzvārds, personas kods, deklarētās dzīvesvietas adrese, tālruņa numurs, e-pasta adrese;
4.2.	pieteikumam jāpievieno programmas īstenošanai nepieciešamās personas izglītību apliecinošu dokumentu kopijas;
4.3.	programmas oriģinālu datorrakstā valsts valodā divos eksemplāros, kas ietver: programmas mērķu formulējumu, programmas uzdevumus, programmas ilgumu stundās, plānoto rezultātu aprakstu, izglītības satura aprakstu, programmas īstenošanas plānu, programmas mērķauditoriju, informāciju par programmas materiālo un finansiālo nodrošinājumu;
4.4.	dokumenta (apliecības vai sertifikāta) paraugu, kas izsniegts pēc sekmīgas izglītības programmas apguves;
4.5.	privātprakses sertifikāta, kuru izsniedzis Izglītības kvalitātes valsts dienests, kopiju (uzrādot oriģinālu);
4.6.	dokumentu, kas apliecina nodrošinājumu ar vietu un telpām programmas īstenošanai;
4.7.	Veselības inspekcijas atzinumu par vietas un telpu atbilstību noteiktām sanitārajām prasībām konkrētajam darbības veidam;

III.	Lēmuma pieņemšanas un apstrīdēšanas kārtība

5.	Kuldīgas novada Domes Izglītības komisija:
5.1.	izskata iesniegtos pieteikumus un tiem pievienotos dokumentus;
5.2.	pārbauda iesniegto dokumentu atbilstību likumiem un citiem normatīvajiem aktiem;
5.3.	pieņem lēmumu par:
5.3.1.	licences/saskaņojuma izsniegšanu;
5.3.2.	atteikumu izsniegt licenci/saskaņojumu;
5.3.3.	papildus informācijas pieprasīšanu;
5.3.4.	licences/saskaņojuma termiņa pagarināšanu;
5.3.5.	licences/saskaņojuma anulēšanu. 
6.	Komisijai ir tiesības pieprasīt papildu informāciju un dokumentus, kas nepieciešami licences/ saskaņojuma piešķiršanai. Ja iesniegtajos dokumentos nav pietiekamu ziņu jautājuma objektīvai izlemšanai, Komisija atliek jautājuma izskatīšanu un informē par to licences/ saskaņojuma pieprasītāju, 5 darba dienu laikā pēc Komisijas sēdes, nosūtot vēstuli licences/saskaņojuma pieprasītājam, kam jāiesniedz pieprasītā papildus informācija vai dokumenti 15 darba dienu laikā no paziņojuma saņemšanas dienas.  Jautājums tiek izskatīts kārtējā Komisijas sēdē pēc tam, kad saņemta pieprasītā informācija un/vai dokumenti.   Ja noteiktajā termiņā pieprasītā informācija vai dokumenti netiek iesniegti, Komisijai ir tiesības paziņot, ka pieteikums par licences/saskaņojuma saņemšanu tiek atstāts bez izskatīšanas. 
7.	Komisijai ir tiesības pieņemt lēmumu par atteikumu izsniegt licenci/saskaņojumu, ja:
7.1.	iesniegtie dokumenti neatbilst izglītības jomu reglamentējošos normatīvajos aktos noteiktajām prasībām;
7.2.	materiāli tehniskā bāze, pedagoģiskie darbinieki un finansiālie resursi nenodrošina programmu īstenošanu;
7.3.	sniegtas nepatiesas ziņas;
7.4.	nav iesniegti visi šo saistošo noteikumu 4. un 5. punktos minētie dokumenti vai iesniegtie dokumenti nav noformēti atbilstoši norādītajām prasībām. 
8.	Ja Komisija pieņem lēmumu atteikt programmas licencēšanu/saskaņošanu, pēc Komisijas lēmumā norādīto trūkumu novēršanas pieprasītājs ir tiesīgs atkārtoti iesniegt pieteikumu attiecīgās programmas īstenošanai. 
9.	Licenci/saskaņojumu paraksta Komisijas vadītājs.
10.	Licences/ saskaņojuma derīguma termiņu skaita no dienas, kad Komisija ir pieņēmusi lēmumu par licences/saskaņojuma izsniegšanu. 
11.	Licenci/saskaņojumu tā pieprasītājam izsniedz 10 dienu laikā pēc lēmuma pieņemšanas dienas. 
12.	Komisija jebkurā laikā ir tiesīga pārbaudīt programmu īstenošanu. 

IV.	Licences/saskaņojuma derīguma termiņa pagarināšanas kārtība

13.	Komisija lēmumu par licences/ saskaņojuma derīguma termiņa pagarināšanu pieņem, ja licences/saskaņojuma īpašnieks iesniedz pieteikumu ne vēlāk kā vienu mēnesi pirms licences/saskaņojuma derīguma termiņa beigām.
14.	Pieteikumam par licences/saskaņojuma derīguma termiņa pagarināšanu pievieno:
14.1.	izsniegtās licences/saskaņojuma kopiju;
14.2.	dokumenta kopiju, kas apliecina nodrošinājumu ar vietu un telpām programmas īstenošanai;
14.3.	Veselības inspekcijas atzinumu par vietas un telpu atbilstību noteiktām sanitārajām prasībām konkrētajam darbības veidam;
14.4.	izziņu par izmaiņām programmas īstenošanas materiāli tehniskajā bāzē;
14.5.	izziņu par izmaiņām programmas īstenošanai nepieciešamā personāla sarakstā, izmaiņu gadījumā jāiesniedz lektora parakstīts dzīves un darba gājums (CV), īstenojot interešu izglītības programmu, papildus pievieno pedagoģisko izglītību un iesniegtās programmas īstenošanai nepieciešamās papildizglītības apliecinošu dokumentu;
15.	Komisijai ir tiesības pieprasīt licences/saskaņojuma pieprasītājam iesniegt papildu informāciju un dokumentus, kas nepieciešami licences/saskaņojuma derīguma termiņa pagarināšanai.
16.	Komisija pieņem lēmumu par licences/saskaņojuma derīguma termiņa pagarināšanu vai atteikumu pagarināt derīguma termiņu ne vēlāk kā 30 dienu laikā pēc pieteikuma un visu nepieciešamo dokumentu saņemšanas. 

V.	Licences/saskaņojuma anulēšanas kārtība

17.	Komisijai ir tiesības pieņemt lēmumu par licences/saskaņojuma anulēšanu, ja:
17.1.	licences/saskaņojuma īpašnieks gada laikā pēc tās saņemšanas nav uzsācis īstenot konkrēto programmu;
17.2.	programmas īstenošanā konstatēti normatīvo aktu pārkāpumi;
17.3.	materiāli tehniskā bāze, pedagoģiskie darbinieki un finansiālie resursi nenodrošina kvalitatīvu programmas īstenošanu;
17.4.	ir iesniegtas nepatiesas ziņas;
17.5.	juridiskā persona ir anulēta.
18.	Par licences/saskaņojuma anulēšanu programmas īstenotājs tiek informēts rakstveidā 10 darba dienu laikā pēc Komisijas lēmuma pieņemšanas. Ja licence/saskaņojums ir anulēts, tās īpašniekam jāpārtrauc konkrētās programmas īstenošana normatīvajos aktos noteiktajā kārtībā. 
19.	Informācija par licences/saskaņojuma anulēšanu tiek ievietota Kuldīgas novada pašvaldības mājas lapā www.kuldiga.lv ne vēlāk kā 10 darba dienu laikā pēc attiecīgā Komisijas lēmuma pieņemšanas un par to tiek informētas iestādes, kuras veic kontroles funkcijas. 
20.	Komisijas pieņemto lēmumu var apstrīdēt Kuldīgas novada Domē, bet Domes pieņemto lēmumu par apstrīdēto administratīvo aktu var pārsūdzēt administratīvajā rajona tiesā Latvijas Republikas normatīvajos aktos noteiktajā kārtībā.

VI.	Licences/saskaņojuma izsniegšanas kārtība

21.	Licenci/saskaņojumu izsniedz ne ilgāk kā uz diviem gadiem. Tās/tā derīguma termiņš nedrīkst pārsniegt dokumenta, kas apliecina nodrošinājumu ar vietu un telpām programmas īstenošanai, derīguma termiņu. 
22.	Licenci/saskaņojumu izsniedz tā pieprasītājam vai tā pilnvarotajai personai pret parakstu. 

VII.	Noslēguma jautājumi

23.	Saistošie noteikumi stājas spēkā nākamajā dienā pēc to publicēšanas bezmaksas informatīvajā izdevumā ”Kuldīgas novada Vēstis”.
24.	Licences, kuras izsniegtas līdz šo saistošo noteikumu spēkā stāšanās dienai, ir derīgas līdz tajās norādītā derīguma termiņa beigām. 
2013.gada 31. oktobrī.

Kuldīgas novada Domes priekšsēdētāja		I.Bērziņa

1.pielikums
Kuldīgas novada pašvaldības
saistošajiem noteikumiem 2013/36

KULDĪGAS NOVADA DOME

IZGLĪTĪBAS KOMISIJA
Baznīcas ielā 1,Kuldīga,Kuldīgas novads, LV-3301 tālr.63322469 fakss 63341422 dome@kuldiga.lv www.kuldiga.lv

___.___.______.					Nr._____________

LICENCE
interešu /pieaugušo neformālās izglītības programmu īstenošanai programmas īstenošanai
Kuldīgā, Kuldīgas nov.

izdota__________________________________________________________________
(juridiskās personas nosaukums vai fiziskās personas vārds un uzvārds)

_______________________________________________________________________
(reģistrācijas Nr. un juridiskā adrese – juridiskai personai,
personas kods un deklarētā dzīvesvieta – fiziskai personai)

par interešu/ pieaugušo neformālās izglītības izglītības programmas  

___________________________________________________________
(programmas nosaukums)

īstenošanu

Programmas īstenošanas vieta: ____________________________. 

Licence derīga līdz ___.___.______.

Pamats: Kuldīgas novada Domes Izglītības komisijas 20__ .gada __.________ lēmums
(prot.Nr.____,p._____)

Izglītības komisijas priekšsēdētājs       (paraksts)               (Vārds Uzvārds)

Z.v
		2.pielikums
Kuldīgas novada pašvaldības
saistošajiem noteikumiem 2013/36

KULDĪGAS NOVADA DOME

IZGLĪTĪBAS KOMISIJA
Baznīcas ielā 1,Kuldīga,Kuldīgas novads, LV-3301 tālr.63322469 fakss 63341422 dome@kuldiga.lv www.kuldiga.lv

Kuldīgā, Kuldīgas nov.

___.___.______.					Nr.______

Par pedagogu profesionālās kvalifikācijas
 pilnveides A programmas saskaņošanu

Ar Kuldīgas novada Domes Izglītības komisijas 20___.gada ___.__________ lēmumu  (prot.Nr.___,p.____) izsniegts pašvaldības saskaņojums

__________________________________________________________________
(juridiskās personas nosaukums vai fiziskās personas vārds un uzvārds)

_______________________________________________________________________
(reģistrācijas Nr. un juridiskā adrese – juridiskai personai,
personas kods un deklarētā dzīvesvieta – fiziskai personai)

 pedagogu profesionālās kvalifikācijas pilnveides A programmas

___________________________________________________________
(programmas nosaukums)

īstenošanai

Programmas īstenošanas vieta: ____________________________. 

Programmas īstenošanas laiks no 20__.gada__.________ līdz 20__.gada __.________

Izglītības komisijas priekšsēdētājs       (paraksts)               (Vārds Uzvārds)

Z.v.
Paskaidrojuma raksts
par Kuldīgas novada pašvaldības saistošo noteikumu projektu
”Par kārtību interešu, pieaugušo neformālās izglītības programmu licencēšanai un pedagogu profesionālās kvalifikācijas pilnveides A programmu saskaņošanai”

Pašreizējās situācijas raksturojums

	Līdz šim Kuldīgas novadā kārtība interešu, pieaugušo neformālās izglītības programmu licencēšanai bija izstrādāta kā iestādes iekšējais dokuments, taču tā kā šāda kārtība attiecas ne tikai uz pašvaldības darbiniekiem, bet ir saistoši visām personām, kas vēlas saņemt licenci interešu, pieaugušo neformālās izglītības programmu īstenošanai, kārtība jāapstiprina kā pašvaldības saistošie noteikumi.
Turklāt 02.07.2013. MK noteikumi Nr. 363 ”Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kvalifikācijas pilnveides kārtību” nosaka, ka pašvaldība saskaņo pedagogu profesionālās pilnveides A programmas, tāpēc nepieciešams noteikt kārtību, kā šis saskaņojums tiek veikts. 
	
Saistošo noteikumu projekta  nepieciešamības raksturojums, dokumenta būtība	Saistošie noteikumi nepieciešami, lai tiktu noteikta vienota kārtība, kādā notiek interešu, pieaugušo neformālās izglītības programmu licencēšana un tiek sniegts saskaņojums pedagogu profesionālās pilnveides A programmas īstenošanai	
Īss Saistošo noteikumu projekta satura izklāsts	Noteikumi nosaka nosacījumus un kārtību, kādā Kuldīgas novada pašvaldība izsniedz licences interešu un pieaugušo neformālās izglītības programmu īstenošanai, kārtību, kādā tiek pārreģistrētas un anulētas licences, kā arī kārtību, kādā pašvaldība saskaņo pedagogu profesionālās kvalifikācijas pilnveides A programmas. 	
Saistošo noteikumu projekta iespējamā ietekme uz pašvaldības budžetu	Nav  	
Saistošo noteikumu projekta iespējamā ietekme uz uzņēmējdarbības vidi pašvaldības teritorijā	Nav 	
Saistošo noteikumu projekta iespējamā ietekme uz administratīvajām procedūrām  	Nav	
Normatīvie akti, saskaņā ar kuriem  Saistošie noteikumi sagatavoti
	Izdoti saskaņā ar ”Izglītības likuma” 17. panta trešās daļas 16. punktu, 46. panta piekto daļu un 47. panta trešo daļu,02.07.2013. MK noteikumu Nr. 363 ”Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kvalifikācijas pilnveides kārtību” 13. un 14. punktu	
Informācija par konsultācijām ar privātpersonām saistībā ar Saistošo noteikumu projektu	Nav notikušas	

Kuldīgas novada Domes priekšsēdētāja					I.Bērziņa